|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **PLAN RAZVOJA SUSTAVA CIVILNE ZAŠTITE NA PODRUČJU MEĐIMURSKE ŽUPANIJE ZA 2019. GODINU** | |
| **MEĐIMURSKA ŽUPANIJA**  **Upravni odjel za poslove Skupštine i opće poslove Međimurske županije** | |
| **Početak savjetovanja**  **5.3.2019.** | **Završetak savjetovanja**  **20.3.2019.** |

**RAZLOG DONOŠENJA**

|  |
| --- |
| Člankom 5. Zakona o sustavu civilne zaštite („Narodne novine“ broj 82/15 i 118/18; u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa i zaštite i spašavanja građana, materijalnih i kulturnih dobara i okoliša od posljedica prirodnih i tehničko-tehnoloških nesreća, velikih nesreća i katastrofa te otklanjanja posljedica terorizma i ratnih razaranja.  Temeljem članka 16. Zakona o sustavu civilne zaštite jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. Nadalje, dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i katastrofa (po dosadašnjem zakonu procjena ugroženosti) te plana djelovanja civilne zaštite.  Tijekom 2019. godine planiraju se slijedeće aktivnosti u cilju podizanja razine mogućnosti djelovanja u oblasti civilne zaštite:   * izrada Procjene rizika od velikih nesreća za Međimursku županiju * obilježavanje Međunarodnog dana civilne zaštite i Dana civilne zaštite * upoznavanje građana sa žurnim brojem 112 u izvanrednim situacijama * opremanje specijalističkih postrojbi civilne zaštite sukladno propisanom ustroju i raspoloživim sredstvima * obuka pripadnika postrojbi sukladno programima Ministarstva unutarnjih poslova, PUZS Čakovec * organizacija i uspostava komunikacija na strateškoj i taktičkoj razini (stožeri, specijalističke postrojbe civilne zaštite, pravne osobe od interesa za Županiju, udruge od interesa za Županiju) * edukacija i upoznavanje građana s mogućim opasnostima na području Međimurske županije te načinima i postupcima pomoći i zbrinjavanja u izvanrednim situacijama * priprema i prijava projekata iz područja civilne zaštite na fondove EU i druge raspoložive izvore financiranja u suradnji s udrugama civilnog društva, Ministarstvom unutarnjih poslova, PUZS Čakovec te zainteresiranim jedinicama lokalne i područne (regionalne) samouprave. * Vođenje evidencija pripadnika operativnih snaga. |

Pozivamo predstavnike zainteresirane javnosti da najkasnije do **20.3.2019. godine** dostave svoje komentare na Prijedlog plana razvoja sustava civilne zaštite na području Međimurske županije za 2019. godinu putem OBRASCA za savjetovanje na e-mail:[**skupstina@medjimurska-zupanija.hr**](mailto:skupstina@medjimurska-zupanija.hr)**.**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu u izradi što kvalitetnijeg Plana razvoja sustava civilne zaštite na području Međimurske županije za 2019. godinu.